**Jautājums Nr.1**

Esam secinājuši, ka, salīdzinot ar iepriekšējo iepirkumu, iepirkumā ir ieliktas prasības par Bosh (3.4.9.3) un Luxriot (3.4.9.4).

Informējām, ka mums ir pieredze Bosh sistēmu un video sistēmu ar Luxriot atbalstu apkalpošanā un arī patreiz apkalpojam PSKUS drošības sistēmas. Līdz šim pretenzijas par pakalpojuma kvalitāti Bosh, Luxriot sakarā no jums neesam saņēmuši.

Sakiet lūdzu, vai varat pārskatīt iepirkumu un izņemt no iepirkuma minētās prasības?

**Atbilde Nr.1**

Publisko iepirkumu likuma mērķis ir valsts un pašvaldību līdzekļu efektīva izmantošana, maksimāli samazinot pasūtītāja risku (2.panta 3.punkts). Tas nozīmē, ka pasūtītājam jābūt vērīgam, lai neradītu risku nesaņemt pakalpojumu vispār vai saņemt to nekvalitatīvi.

Līguma perioda laikā Pasūtītāja objektā tiks izbūvētas jaunas Bosh balss izziņošanas sistēmas. Šo sistēmu ikmēneša apkalpošana jānodrošina šī konkursa uzvarējušajam pretendentam. Tādēļ Pasūtītajam jāpārliecinās par pretendenta atbilstību, lai nodrošinātu garantijas nosacījumus jaunajam iekārtām.

Tas pats attiecās uz video novērošanu Luxriot, proti Pasūtītājs vēlas pārliecināties ka uzņēmuma rīcībā ir atbilstošie speciālisti.

Komisija nekonstatē, ka tajā prasības ir nesamērīgas vai ka attiecīgie nolikuma punkti saturētu diskriminējošas prasības. Attiecīgās prasības noteiktas, lai pārliecinātos, ka pretendentam, kurš iegūs līgumslēgšanas tiesības, ir pieredze darbā ar Bosh un Luxriot sistēmām un līdz ar to tas veiksmīgi spēs realizēt arī iepirkuma priekšmetā ietilpstošos darbus. Prasības netiks mainītas.